CELEX: 62011CN0625
Language: el
Date: 2011-12-06 00:00:00
Title: Υπόθεση C-625/11 P: Αναίρεση που άσκησαν στις 6 Δεκεμβρίου 2011 ο Polyelectrolyte Producers Group και η SNF SAS κατά της διάταξης που εξέδωσε το Γενικό Δικαστήριο (έβδομο πενταμελές τμήμα) στις 21 Σεπτεμβρίου 2011 στην υπόθεση T-268/10, Polyelectrolyte Producers Group και SNF SAS κατά Ευρωπαϊκού Οργανισμού Χημικών Προϊόντων (ΕΟΧΠ)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/45
            
         
      Αναίρεση που άσκησαν στις 6 Δεκεμβρίου 2011 ο Polyelectrolyte Producers Group και η SNF SAS κατά της διάταξης που εξέδωσε το Γενικό Δικαστήριο (έβδομο πενταμελές τμήμα) στις 21 Σεπτεμβρίου 2011 στην υπόθεση T-268/10, Polyelectrolyte Producers Group και SNF SAS κατά Ευρωπαϊκού Οργανισμού Χημικών Προϊόντων (ΕΟΧΠ)
      (Υπόθεση C-625/11 P)
      (2012/C 25/83)
      Γλώσσα διαδικασίας: η αγγλική
      
         Διάδικοι
      
      
         Αναιρεσείοντες: Polyelectrolyte Producers Group, SNF SAS (εκπρόσωποι: K. Van Maldegem και R. Cana, avocats)
      
         Αντίδικοι κατ’ αναίρεση: Ευρωπαϊκός Οργανισμός Χημικών Προϊόντων (ΕΟΧΠ), Βασίλειο των Κάτω Χωρών, Ευρωπαϊκή Επιτροπή
      
         Αιτήματα των αναιρεσειόντων
      
      Οι αναιρεσείοντες ζητούν από το Δικαστήριο:
      
                  —
               
               
                  να αναιρέσει τη διάταξη του Γενικού Δικαστηρίου στην υπόθεση T-268/10 και
               
            
                  —
               
               
                  να ακυρώσει την απόφαση του Ευρωπαϊκού Οργανισμού Χημικών Προϊόντων (ΕΟΧΠ) να χαρακτηρίσει καταρχάς, σύμφωνα με το άρθρο 59 του κανονισμού (ΕΚ) 1907/2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (1), το ακρυλαμίδιο ως ουσία που πληροί τα κριτήρια του άρθρου 57 του κανονισμού 1907/2006 και να συμπεριλάβει στη συνέχεια, στις 30 Μαρτίου 2010, το ακρυλαμίδιο στον κατάλογο των ουσιών που είναι υποψήφιες για εγγραφή στον κατάλογο ουσιών κατά το άρθρο 59 του κανονισμού 1907/2006 ή,
               
            
                  —
               
               
                  επικουρικά, να αναπέμψει την υπόθεση στο Γενικό Δικαστήριο για να επανεκδικάσει την προσφυγή ακύρωσης των νυν αναιρεσειόντων και
               
            
                  —
               
               
                  να καταδικάσει τον αναιρεσίβλητο στο σύνολο των δικαστικών εξόδων (περιλαμβανομένων και των εξόδων της διαδικασίας ενώπιον του Γενικού Δικαστηρίου).
               
            
         Λόγοι αναιρέσεως και κύρια επιχειρήματα
      
      Οι αναιρεσείοντες ισχυρίζονται ότι το Γενικό Δικαστήριο παραβίασε το δίκαιο της Ένωσης, καθόσον απέρριψε την προσφυγή που είχαν ασκήσει με αίτημα την ακύρωση της απόφασης του ΕΟΧΠ να χαρακτηρίσει το ακρυλαμίδιο, σύμφωνα με το άρθρο 59 του κανονισμού 1907/2006, ως ουσία που πληροί τα κριτήρια του άρθρου 57 του κανονισμού 1907/2006 και να συμπεριλάβει στη συνέχεια, στις 30 Μαρτίου 2010, το ακρυλαμίδιο στον κατάλογο των ουσιών που είναι υποψήφιες για εγγραφή στον κατάλογο ουσιών κατά το άρθρο 59 του κανονισμού 1907/2006. Ειδικότερα, οι αναιρεσείοντες υποστηρίζουν ότι η ερμηνεία στην οποία προέβη το Γενικό Δικαστήριο ως προς τα πραγματικά περιστατικά και τις νομικές διατάξεις που διέπουν την κατάσταση των νυν αναιρεσειόντων ενέχει σωρεία σφαλμάτων. Αυτό είχε ως αποτέλεσμα να είναι νομικά εσφαλμένα:
      
                  —
               
               
                  η ερμηνεία και εφαρμογή από το Γενικό Δικαστήριο του άρθρου 102, παράγραφος 1, του Κανονισμού Διαδικασίας και της νομολογίας που αφορά τις προθεσμίες και
               
            
                  —
               
               
                  το συμπέρασμα του Γενικού Δικαστηρίου ότι ήταν απαράδεκτη η προσφυγή που είχαν ασκήσει οι νυν αναιρεσείοντες με αίτημα την ακύρωση της απόφασης του ΕΟΧΠ να χαρακτηρίσει το ακρυλαμίδιο, σύμφωνα με το άρθρο 59 του κανονισμού 1907/2006, ως ουσία που πληροί τα κριτήρια του άρθρου 57 του κανονισμού 1907/2006 και να συμπεριλάβει στη συνέχεια, στις 30 Μαρτίου 2010, το ακρυλαμίδιο στον κατάλογο των ουσιών που είναι υποψήφιες για εγγραφή στον κατάλογο ουσιών κατά το άρθρο 59 του κανονισμού 1907/2006.
               
            Για τους λόγους αυτούς οι αναιρεσείοντες ζητούν να αναιρεθεί η διάταξη του Γενικού Δικαστηρίου στην υπόθεση T-268/10 και να ακυρωθεί η απόφαση του ΕΟΧΠ να χαρακτηρίσει καταρχάς το ακρυλαμίδιο, σύμφωνα με το άρθρο 59 του κανονισμού 1907/2006, ως ουσία που πληροί τα κριτήρια του άρθρου 57 του κανονισμού 1907/2006 και να συμπεριλάβει στη συνέχεια, στις 30 Μαρτίου 2010, το ακρυλαμίδιο στον κατάλογο των ουσιών που είναι υποψήφιες για εγγραφή στον κατάλογο ουσιών κατά το άρθρο 59 του κανονισμού 1907/2006.
      
         (1)  Κανονισμός (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) 793/93 του Συμβουλίου και του κανονισμού (ΕΚ) 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396, σ. 1).